DA
C 152/140
Den Europæiske Unions Tidende
6.4.2022
2.2.
Transport tegner sig for omkring 25 % af EU's drivhusgasemissioner og har også en alvorlig indvirkning på luftkvaliteten i bykernerne. 2.3.
I december 2019 vedtog Kommissionen meddelelsen om den europæiske grønne pagt, som opfordrer til en 90 % reduktion i drivhusgasemissioner fra transport inden 2050, samtidig med at der arbejdes hen imod en målsætning om nulforurening.
I september 2020 vedtog Kommissionen sit forslag til en europæisk klimalov, der skal reducere nettoemissionerne af drivhusgasser med mindst 55 % inden 2030 — »Fit for 55-pakken«. 2.4.
I december 2020 vedtog Kommissionen meddelelsen om strategien for bæredygtig og intelligent mobilitet.
Strategien fastsætter grundlaget for at omstille EU's transportsektor med sigte på en intelligent og bæredygtig fremtid. 2.5.
Dette forslag medfører en ny forordning om etablering af infrastruktur for alternative brændstoffer og ophæver Europa-Parlamentets og Rådets direktiv 2014/94/EU (2). 2.6.
Direktiv 2014/94/EU, som trådte i kraft i 2014, om etablering af infrastruktur for alternative brændstoffer fastsætter en fælles ramme for foranstaltninger til etablering af infrastruktur for alternative brændstoffer med henblik på at fremme reduktionen af drivhusgasemissioner fra transport.
Det fastsætter minimumskrav til etablering af infrastrukturen for alternative brændstoffer, herunder ladestandere til elektriske køretøjer og tankstationer til naturgas (LNG og CNG) og brint, som skal gennemføres ved hjælp af ikkebindende nationale politikrammer.
Denne strategi har til formål at muliggøre grænseoverskridende bevægelighed for alle transportformer på TEN-T-nettet. 2.7.
I en nylig rapport om anvendelsen af dette direktiv bemærkede Kommissionen en vis fremgang i gennemførelsen, men konkluderede, at der ikke findes et omfattende og komplet net af infrastruktur for alternative brændstoffer i EU. 2.8.
Kommissionen foretog en efterfølgende evaluering af dette direktiv.
Evalueringen viste, at direktivet ikke er velegnet til opnåelse af det øgede klimamål for 2030. 2.9.
Den foreslåede forordning er en del af det samlede sæt indbyrdes forbundne politikker i Fit for 55-pakken, som fastsætter de foranstaltninger, der på tværs af alle sektorer er nødvendige for at nå klimamålet for 2030.
2.10.
Den foreslåede forordnings specifikke målsætninger er som følger:
2.10.1. at sikre en minimumsinfrastruktur for alternative brændstoffer for at tilgodese køretøjer, der anvender alternativt brændstof, på tværs af alle transportformer og i alle medlemsstater 2.10.2.
at sikre, at infrastrukturen er fuldstændig interoperabel
2.10.3.
at sikre fuldstændige oplysninger til brugere og alle mulige betalingsmuligheder.
2.11.
Kommissionen mener, at målsætningerne for dekarbonisering af transportsektoren på tværs af alle trans­ portformer og alle medlemsstater alene kan opnås på en omfattende og kohærent måde via en fælles europæisk lovramme. 2.12.
Kommissionen har på grundlag af en omfattende konsekvensanalyse besluttet at acceptere løsningsmodel 2.
Denne løsning foreslog obligatoriske flådebaserede mål for elektriske ladestandere til lette køretøjer og fastsættelse af distancebaserede mål for alle vejkøretøjer på TEN-T-nettet, herunder for byknudepunkter for infrastruktur til tunge køretøjer.
Den indeholder endvidere detaljerede bestemmelser for havne og lufthavne på TEN-T-nettet, men fastsætter ingen obligatoriske mål.
Denne løsning giver mulighed for større harmonisering af betalingsmuligheder, fysiske standarder og kommunikationsstandarder samt forbrugerrettigheder.
Den vil styrke prisgennemsigtigheden og andre brugeroplysninger og omfatte fysisk skiltning ved ladestandere og tankstationer. 2.13.
En forordning blev anset for at være den bedste løsning for at opnå de ønskede målsætninger på tværs af alle EU-medlemsstater.
(2)
Europa-Parlamentets og Rådets direktiv 2014/94/EU af 22. oktober 2014 om etablering af infrastruktur for alternative brændstoffer (EUT L 307 af 28.10.2014, s. 1).